open-index/open-wikipedia-markdown huggingface dataset:
Peyton Roi List

She ben-aghteyr as craishteyder Americaanagh ee **Peyton Roi List** (ruggit er 6 Averil 1998), ny **Peyton List** myr t'ee ennit ny smenkey.
Vitali Klitschko

She politickeyr as aa-ghoarneyr keirdey Ookraanagh eh **Vitali Volodymyrovych Klitschko** (; r. 19 Jerrey Souree 1971). She meoir Kyiv as toshiagh Lught-Reill Steat Chaayr Kyiv eh voish y vlein 2014. She shenn toshiagh y phartee politickagh Bloc Petro Poroshenko "Gloo-pharteeaght" as shenn Oltey jeh Parlamaid yn Ookraan. Haink eh dy ve cassit ayns politickaght yn Ookraan ayns 2005 as ren eh mestey e heill politickagh marish e choorse myr doarneyr keirdey derrey dirree eh magh ass y spoyrt ayns 2013.

## Imraaghyn
Kharkiv

She **Kharkiv** (), ny **Kharkov** (), y nah ard-valley smoo 'syn Ookraan. Ta'n ard-valley soit ayns hiar hwoaie yn çheer as she Kharkiv yn ard-valley smoo ayns ard shenndeeagh Slobozhanshchyna. She preeu-valley Wheiggey Kharkiv as Valjaght Kharkiv yn ard-valley. V'eh oolit ry row  sleih cummal ayn.

## Imraaghyn

## Kianglaghyn magh

*
*
*Misto Kharkiv – Ynnyd-eggey oikoil Choonseil Ard-valjagh Kharkiv
Caggey Rooshagh-Ookraanagh (2022–jiu)

Ta **Ruegys Rooshagh er yn Ookraan** çheet er taghyrtyn 24 Toshiaght Arree 2022, as ny yei tra ren y Roosh soiaghey as ruegys lheeadagh er yn Ookraan, e nabooys sheear yiass voish y Roosh. She mooadaghey mooar 'sy Chaggey Rooshagh-Ookraanagh ghow toshiaght ayns 2014.

Roish y ruegys, haghyr bolgey cahnagh mastey ny forseyn Rooshagh ayns 2021 lheah. Car y volgee shen, ren eaghtyrane y Roosh, Vladimir Putin, cremey mooadaghey Reagheydys Chonaant yn Atlantagh Hwoaie voish y vlein 1997 myr baggyrt da sauçhys e heer as ren eh aggyrtagh leighyn y chur ayn son lhiettrimys y chur er çheet stiagh yn Ookraan 'sy chochaarjys cahnagh. Chammah as shen, ren eh cur magh reayrtyn as barelyn mychione mooadaghey yn Roosh. Er 21 Toshiaght Arree 2022, ren y Roosh cur enney oikoil da Pobblaght Heayagh Donetsk as Pobblaght Heayagh Luhansk, daa steat hene-ogrit scarree ayns ard Donbas 'syn Ookraan Hiar, as hiaull eh sidooryn dys ny thallooyn shen. Laa ny lurg, ren y Choonseil Chonastagh Rooshagh lesh un aigney cur kied da Putin ny forseyn cahnagh y ymmyd çheumooie jeh joaraghyn y Roosh.

Mysh 05:00 EET (UTC+2) er 24 Toshiaght Arree, ren Putin fograghey magh "obbraid chahnagh er lheh" 'syn Ookraan hiar; minnidyn ny lurg, hoshee tilganeyn bwoalley buill harrish yn Ookraan, goaill stiagh y preeu-valley, Kyiv. Dooyrt Shirveish Arrey Joarrey Steat ny h-Ookraan dy row nyn staagyn joarree rish y Roosh as y Velaroosh soit er. Daa oor ny s'anmey, ren forseyn thalloo Rooshagh goll tessen ny joaraghyn stiagh 'sy çheer. Ren yn eaghtyrane Ookraanagh, Volodymyr Zelenskyy, freggyrt liorish slattyssaghey leigh chaggoil, brishey kianglaghyn diploamagh, as ren eh oardaghey cogherrym cadjin. Ren y ruegys feddyn deyrey eddyr-ashoonagh lheeadagh, goaill stiagh lhiettrimyssyn va currit er y Roosh, as va ymmodee deiney goit fo ghlass ayns çhionnraaghyn 'sy Roosh hene.

Va soiaghyn yl-ghahagh shiaullit voish y Roosh, y Velaroosh as y daa halloo cummaltit 'syn Ookraan (y Chrimeea as Donbas). Dirree kiare areenaghyn mooarey magh: areeney Kyiv, yn areeney hiar hwoaie, yn areeney hiar as yn areeney yiass. Ta ny forsaghyn Rooshagh er n'ymmyrkey magh bwoallaghyn aer as tilgane foddey stiagh 'syn Ookraan heear. Ta forsaghyn Rooshagh er roshtyn ny er çhionney stiagh er baljyn mooarey ogheragh, goaill stiagh Chernihiv, Kharkiv, Kherson, Kyiv, Mariupol, as Sumy, agh t'ad er roshtyn shassoo lajer Ookraanagh nyn oi as er gennaghtyn doilleeidyn losteeagh as obbraidagh ta jannoo lhiettrimys er y ghleashaght oc. Tree shiaghtyn lurg tosheeaght y ruegys, va ny smoo rah ec ny forsaghyn Rooshagh 'sy jiass ga nagh row rah oc ayns buill elley. Rere y dolley rah oc ayns buill elley, ta ny forsaghyn Rooshagh er doltey strateysh scryssey magh, as mooarane dy ghuintee hivoilagh myr eiyrtys. V'eh currit sheese er y ruegys myr y ruegys cahnagh cadjinchliaghtit smoo 'syn Oarpey voish y Nah Chaggey Dowanagh.

## Imraaghyn
Petro Poroshenko

She fer dellal as politickeyr Ookraanagh eh **Petro Oleksiyovych Poroshenko** (; ruggit 26 Mean Fouyir 1965). She Eaghtyrane yn Ookraan v'eh eddyr 2014 as 2019. V'eh ny Hirveishagh Cooishyn Joarree eddyr 2009 as 2010 as ny Hirveishagh Traghtee as Lhiasaghey Tarmaynagh ayns 2012. Eddyr 2007 as 2012, v'eh ny 'er toshee er Coonseil Vanc Ashoonagh yn Ookraan. V'eh reiht myr eaghtyrane er 25 Boaldyn 2014 as ren eh feddyn 54.7% jeh ny teiyn 'sy chied cheayrt. Er yn oyr shen, v'eh reiht gyn roie ersooyl. Car yn eaghtyraneys echey, ren eh stiurey as reilley yn Ookraan car y Chaggey Rooshagh-Ookraanagh, as ren eh broojey ny forseyn atçhimagh ny s'diuney ayns ard Donbas. Ghow eh toshiaght jeh obbraghey co-hymey rish yn Unnaneys Oarpagh tra ren eh fo-screeu Conaant Copharteeys yn Ookraan rish yn Unnaneys Oarpagh.
Lviv

She **Lviv** (; ; ; ; jeeagh er enmyn elley) yn ard-valley smoo 'syn Ookraan heear as y sheyoo ard-valley smoo 'sy çheer. Ta  sleih cummal ayn. She Lviv fer jeh ny h-ynnydyn cultooragh smoo scanshoil 'syn Ookraan.

## Enmyn
Faagail magh e ennym Ookraanish, as e ennym shenndeeagh Roothenish *Lwihorod*/*Lvihorod*, ta'n ard-valley goll er enney fo ymmodee enmyn elley ayns çhengaghyn elley: Polynnish ; Germaanish ; Ewdish   ny  ; Rooshish  ; Ungaarish ; Serbo-Chroitish ; Romaanish ; Ladjyn  ("ard-valley yn leion", voish y Ghreagish Henndeeagh  ); Tatarish Chrimeeagh ; Armeainish Veanagh  *Ilov*; Armeaino-Kipchakish Իլօվ *Ilôv*; mastey enmyn elley.

## Imraaghyn

## Kianglaghyn magh

* 
* Lviv.com
*
Tatarish Chrimeeagh

She glare Hurkagh Kipchak ee yn **Tatarish Chrimeeagh** () ny yn **Chrimeeish** (). T'ee goll er loayrt 'sy Chrimeea as mastey ny Tataree Chrimeeagh 'syn Oosbeckistaan, 'sy Turkee, Romaan, 'sy Vulgeyr as ayns boodeeyssyn beggey ayns ny Steatyn Unnaneysit as 'sy Yn Chanadey. Ny jean jarrood eddyr ish as y Tatarish, ta goll er loayrt 'sy Tatarstaan; ta mooinjerys ayn eddyr y daa ghlare agh cha nel ad so-hoiggalagh.
Odesa

She **Odesa** (), ny **Odessa** () y treeoo ard-valley smoo 'syn Ookraan. She ynnyd turryssagh, purt varrey as cree arraghey scanshoil eh. T'eh soit ayns sheear yiass y çheer er coose heear hwoaie y Vooir Ghoo. She preeu-valley Wheiggey Odesa eh chammah as ynnyd yl-chynneeagh as cultooragh. Ta ny h-enmyn "Pearl y Vooir Ghoo", "Preeu-valley y Jiass" (fo Impiraght y Roosh as yn Unnaneys Soveidjagh), "Preeu-valley yn Aittys", as "Palmyra Jiass" currit er dy mennick.

## Imraaghyn
Hryvnia

Ta'n **hryvnia**, **hryvna**, ny, keayrtyn, yn **gryvnya** (;  *hrn*; cowrey: **₴**; coad: **UAH**), ny argid cadjin 'syn Ookraan voish 2 Mean Fouyir 1996. Ta'n hryvnia goll er rheynn magh ayns 100 kopiyok.
Brattagh yn Ookraan

Ta **[[brattagh ashoonagh]] [[yn Ookraan]]** jeant ass daa voandey co-chruinnagh gorrym as buigh (Bunraght yn Ookraan, Art 20). Ta'n cochiangle jeh gorrym as buigh myr cowrey ny thallooyn Ookraanagh çheet as brattagh Reeriaght y Ghaleesh-Volhynia va ymmydit 'sy 12oo eash. Myr brattagh ashoonagh, ta'n daaghaagh gorrym as buigh er ny ymmyd dy h-oikoil voish Caghlaaghyn Mooarey 1848 tra v'eh croghit harrish Rathaus Lviv. V'eh doltit myr brattagh steat ayns 1918 liorish Pobblaght Heayagh yn Ookraan Heear as ny lurg liorish Pobblaght Heayagh yn Ookraan. Tra va'n Ookraan 'syn Unnaneys Soveidjagh myr Pobblaght Hoveidjagh Hoshiallagh yn Ookraan cha row eh leighoil yn brattagh shen y chroghey. Va'n brattagh doltit dy shallidagh son sharmanyssyn oikoil reesht ayns Mean Fouyir 1991 lurg seyrsnys yn Ookraan. Hooar y brattagh staydys oikoil reesht er 28 Jerrey Geuree 1992 liorish parlamaid yn Ookraan.

Ta'n Ookraan kelloorey Laa yn Vrattagh dagh blein er 23 Luanistyn voish 2004.

## Imraaghyn
Bluckan coshey Americaanagh

Ta **bluckan coshey Americaanagh**, ny **bluckan coshey** gyn quaalleeaght ayns ny Steatyn Unnaneysit as 'sy Chanadey, çheet er spoyrt fwirranagh ta cloiet liorish daa wirran as un chloieder jeig er dagh fwirran er faaie kiare-chuilleigagh. Er yn 'aaie shen, ta maidjaghyn dean ry-gheddyn ec dagh kione. Ta'n soiagh, y fwirran ayns shelloo y vluckan ooh-chrooagh, geearree gleashaghey sheese y faaie liorish roie lesh y vluckan ny eh y haghey, tra ta'n coadey, yn fwirran nagh vel ayns shelloo y vluckan, geearree lhiettrimys y chur er gleashaght y toiagh as stiurey yn vluckan y gheddyn. Lhisagh ta'n toiagh gleashaghey ny smoo na jeih stundayrt harrish kiare gleashaght; my aillagh ad, lhisagh ad y bluckan y filley er ash dys y choadey. Agh, my veagh rah oc, t'ad cur straih noa jeh kiare gleashaght son y bluckan y ghleashaghey sheese y faaie. Ta poyntyn scoarit liorish gleashaghey yn vluckan harrish y kione-linney jeeragh stiagh ayns cryss king y choadee son thallooaghey ny liorish y bluckan y vrebbal trooid maidjaghyn dean y choadee son dean faaie. Ta'n fwirran lesh ny poyntyn smoo ec jerrey yn ghamman cosney yn gamman.
Vladimir Putin

**Vladimir Vladimirovich Putin** (; r. 7 Jerrey Fouyir 1952), she politickeyr as eear-offishear fys Rooshagh t'eh. She eaghtyrane y Roosh eh Putin as eh ny eaghtyrane voish 2012 as, roish shen, reesht eddyr 1999 as 2008. Eddyr y daa lhing myr eaghtyrane, va Putin ny ard-vinishter eddyr 2008 as 2012. V'eh ayns shelloo oik yn ard-vinishter chammah eddyr 1999 as 2000. She Putin y nah eaghtyrane roie shinney 'syn Oarpey lurg Alyaksandr Lukashenka ass y Velaroosh.

## Imraaghyn
Kryvyi Rih

She **Kryvyi Rih** ( "Cayrn Cam") ny **Krivoy Rog** () yn ard-valley smoo 'syn Ookraan veanagh, y 7oo ard-valley smoo 'sy çheer rere earroo yn phobble as y nah ard-valley smoo 'sy çheer rere eaghtyr (goaill magh Sevastopol ta fo cummaltys ec y Roosh).

## Imraaghyn

## Kianglaghyn magh

*Ynnyd-eggey reireydys Kryvyi Rih
Armys yn Ookraan

She scape gorrym marrish trooreen airhey eh **armys yn Ookraan**. Dy h-oikoil, t'eh enmyssit **Cowrey Steat Flahoil Volodymyr Mooar**, ny dy coloayrtyssagh, yn *tryzub* (). Ta ny cullee çheet magh ass seal-trooreen Volodymyr, y chied Flah Mooar Kyiv.

Va'n armys beg doltit dy h-oikoil ec yn Ookraan er 19 Toshiaght Arree 1992. Ta kied bunraghtoil ayn son cur er bun yn armys mooar, agh cha nel eh doltit foast. Va'n armys beg cummit liorish Andriy Grechylo, Oleksii Kokhan, as Ivan Turetskyi. T'eh ry-akin er Brattagh Eaghtyrane yn Ookraan.

Cha row y trooreen coontit myr cowrey ashoonagh derrey 1917 tra ren fer jeh ny screeudeyryn shennaghys Ookraanagh, Mykhailo Hrushevskyi, cur yn trooreen roish myr cowrey ashoonagh. Er 25 Toshiaght Arree 1918, ren y Rada Meanagh (parlamaid) doltey yn trooreen myr armys Phobblaght Heayagh yn Ookrane giare-heiltagh.
Brattagh ashoonagh

Ta **brattagh ashoonagh** çheet er brattagh ta cowraghey as shassoo son ashoon ennagh. T'eh er ny chroghey ec reiltys yn ashoon shen agh, dy mennick, t'eh goll er chroghey ec ardvaljee yn ashoon chammah. Ta brattagh ashoonagh cummit lesh keeallyn er lheh da ny daaghyn as cowraghyn t'er as foddee ad ve ymmydit lheusyn hene myr cowrey yn ashoon. Ta cummey yn vrattagh ceaghlit dy mennick lurg taghyrtyn scanshoil shenndeeagh. Ta lostey ny trullaghey brattagh ashoonagh coontit myr jannoo cowreydagh.
Melitopol

She ard-valley as slyst ayns Queiggey Zaporizhzhia, shiar yiass yn Ookraan, eh **Melitopol** (, ). T'eh soit er yn awin Molochna ta roie trooid y çheu heear jeh'n ard-valley as stiagh ayns Inver Molochnyi ta kianglt rish Mooir Azov. Ta  sleih cummal ayn.

She Melitopol y nah ard-valley smoo 'sy wheiggey lurg Zaporizhzhia. She preeu-valley Valjaght Melitopol t'ayn.

## Imraaghyn

## Kianglaghyn magh

* 
*Melitopol veih *[[Encyclopædia Britannica]]*
Zaporizhzhia

She ard-valley ayns shiar yiass yn Ookraan eh **Zaporizhzhia** (). T'eh ny lhie er brooinyn yn awin Dnieper. She preeu-valley Wheiggey Zaporizhzhia t'eh. Ta  deiney cummal ayn.

Ta enney mie er Zaporizhzhia son yn ellan shenndeeagh Khortytsia, son yn ymmodee stashoonyn lectragh t'ayn, goaill stiagh Stashoon Lectraghys Çheshveanagh Zaporizhzhia (y stashoon lectraghys çheshveanagh smoo 'syn Oarpey), stashoon lectraghys çhermagh Zaporizhzhia as Stashoon Ushtey-lectragh Dnieper, as myr ynnyd çhynskyllagh scanshoil. Ta staillin, ollymin, jeshaghtyn etlan, gleashtanyn, caghlaaderyn fo-stashoon, as cooid hynskyllagh elley jeant ayn.

## Imraaghyn

## Kianglaghyn magh

*
Ookraanee

**Ookraanee** (), she possan kynneeagh jeh'n sluight Slavagh Hiar dooghyssagh da'n Ookraan t'ad. She ny h-Ookraanee y shiaghtoo ashoon smoo 'syn Oarpey as y nah ashoon smoo mastey ny Slavee Hiar lurg ny Rooshee. Rere Bunraght yn Ookraan, ta'n enmys **Ookraanagh** çheet er dagh seyraanagh 'sy çheer. She Cair-chredjuee Hiar y chooid smoo jeh ny h-Ookraanee.

Va ny h-Ookraanee enmyssit Ruthenee derrey yn 20oo eash leah, as eh çheet er y thalloo vean-eashagh Ruthenia. She yn enmys Ladjyn va currit er Rus' Kyivagh, steat Slavagh mean-eashagh va bunnit ayns Kyiv. Lurg e tuittym, dirree Reeriaght Ruthenia magh, agh v'eh rheynnit magh beggan ny yei. Voish y 15oo eash, va lught yn Ookraan enmyssit Cossackyn as ren ad cur er bun steat Sheshaght Zaporizhzhia. Ta trimmid currit er y chiangley rish Cossackyn Zaporizhzhia er lheh ayns arrane ashoonagh yn Ookraan, "Ta shin, vraaraghyn, jeh sluight Cossackagh".

## Cowraghyn


Lesser Coat of Arms of Ukraine.svg|Armys yn Ookraan
Flag of Ukraine.svg|Brattagh yn Ookraan


## Jallooyn

Ukrainian National dancer (35480125122).jpg|Daunseyryn ashoonagh Ookraanagh
Ukrainians in national costumes.jpg|Ookraanee ayns eaddeeyn tradishoonagh
Ukrainians Photo.jpg|Victoria Koblenko, Yuri Andrukhovych, Vitali Klitschko, Olga Kurylenko


## Imraaghyn
Denys Shmyhal

**Denys Anatoliyovych Shmyhal** (; r. 15 Jerrey Fouyir 1975) she politickeyr as greeseyder dellalys  Ookraanagh t'eh. V'eh pointit myr Ard-vinishter yn Ookraan ayns 2020. Roish e phointeil myr yn ard-vinishter, she Shmyhal va Kiannoort Wheiggey Ivano-Frankivsk. Er 15 Jerrey Souree 2025, ren Shmyhal fogrey dy row eh girree ass e oik.

## Imraaghyn
Olga Kurylenko

**Olga Konstantinovna Kurylenko** (; ruggit er 14 Sauin 1979), she ben-aghteyr as craishteyder Ookraanagh t'ee. V'ee ruggit as troggit ayns Berdiansk, yn Ookraan, jeh sluight Ookraanagh, Rooshagh as Belarooshagh. V'ee feddynit magh myr craishteyder tra v'ee 13 bleeaney d'eash as ren ee arraghey dys Paarys son e coorse y lhiassaghey tree vleeaney ny s'anmey. Hoshee ee cloie myr aghteyr ayns 2005. V'ee rahoil da'n chied cheayrt myr aghteyr son e paart myr Nika Boronina 'sy fillym *[[Hitman (fillym 2007)|Hitman]]* ayns 2007. Ta enney share urree myr y caillin Bond Camille Montes 'sy nah fillym James Bond as feed, *[[Quantum of Solace]]* (2008) as myr y far-vooidjeen Taskmaster 'sy fillym Marvel Studios,  *[[Black Widow (fillym 2021)|Black Widow]]* (2021). 

## Imraaghyn
Ard moirvaljagh

Ta **ard moirvaljagh** çheet er ard ta jeant ass bun-chaayr çhionn-chummaltit myrane lesh ny thallooyn mygeayrt ta co-ymmyd çhynskyllyn, ardjyn traghtee, bun-troggalys arraghey, bun-troggalyssyn as cummallyn. Ta ardjyn moirvaljagh dy mennick goaill stiagh ram reiltyssyn as baljaghtyn: naboonyssyn, baljyssyn, baljyn corpagh, caayryn, baljyn, fo-valjyn, coondaeghyn, slystyn, as, feeu, steatyn as ashoonyn gollrish ny h-oaraslystyn. Ga dy vel undinyssyn sheshoil, tarmaynagh as politickagh er ceaghley, ta ardjyn moirvaljagh çheet dy ve nyn ardjyn tarmaynagh as politickagh ogheragh.

## Imraaghyn
Kherson

**Kherson** (), she ard-valley ayns jiass yn Ookraan. She preeu-valley Wheiggey Kherson t'eh. She purt scanshoil er y Vooir Ghoo as er Awin Dnieper eh as ta çhynskyl mooar troggalys lhong ayn. Va'n ard-valley goit ec ny Rooshee er 3 Mayrnt 2022 tra ren ad soiaghey as ruegys er yn Ookraan. Ren forsagheyn Ookraanagh seyrey yn ard-valley er 11 Sauin 2022. Ta  sleih cummal ayn.

## Imraaghyn

## Kianglaghyn magh

* 
*
Eaghtyrane yn Ookraan

She **Eaghtyrane yn Ookraan** () kione steat yn Ookraan. Ta'n eaghtyrane shassoo son y steat ayns cooishyn joarree, stiurey immeeaghtyn politickagh joarree yn steat, jannoo barganaghyn as cur kione er conaantyn eddyr-ashoonagh. Ta'n eaghtyrane reiht dy jeeragh ec seyraanee yn Ookraan feie queig bleeaney as ta jeoraght daa hiarrym echey.

She Plaase Mariinskyi thie oikoil yn eaghtyrane, ta soit ayns Slyst Pecherskyi, Kyiv. Ta thieyn oikoil elley goaill stiagh Thie ny Chimaeraghyn as Thie y Ven Hreoghe Cheaynee ta ymmydit son keayrtyn oikoil liorish ynnydee yoarree. Ta Oik Eaghtyrane yn Ookraan, ta enmyssit "Bankova" er oyr y straid raad t'eh, goaill ymmyd myr yn oik eaghtyraneagh.

She Volodymyr Zelenskyy yn eaghtyrane roie voish 20 Boaldyn 2019.

## Rolley ny h-Eaghtyraneyn

## Kianglaghyn magh
Pavlo Lee

She aghteyr fillym as ardan as persoonid çhellveeish Ookraanagh va **Pavlo "Pasha" Romanovych Lee** (; 10 Jerrey Souree 1988 - 6 Mayrnt 2022).

## Seihll aeg
Va Lee ruggit ayns Yevpatoria 'sy Chrimeea ec ayr Koryo-saram as moir Ookraanagh. V'ad **Pasha Li** as **Pavlo Li** e enmyn elley va echey.

## Coorse
She çhebbeyder-claare da'n bollagh çhellveeish Dom v'eh. Ren eh obbraghey 'sy theater as ymmoddee soilsheenyn as va enney mie er er son e phaart ayns ny filmyn *Tini nezabutykh predkiv. Tayemnytsi molfara* (2013), *Shtolnya* (2006), *Pravilo boya* (2017), *Zustrich odnoklasnykiv* (2019), as e phaart myr aghteyr goo er ny filmyn Baarle *[[The Lion King (fillym 2019)|The Lion King]]* as ''The Hobbit'' as eh er çhyndaa oc dys yn Ookraanish,

Ren eh listal ayns Forsaghyn Coadee Hallooin yn Ookraan er y chied laa jeh ruegys Rooshagh er yn Ookraan, 2022 agh v'eh marrooit ayns shligganaghey liorish ny forsaghyn Rooshagh ayns Irpin, faggys da Kyiv, er 6 Mayrnt 2022. V'eh oanluckit 'sy ruillick ayns Vorokhta er 18 Mayrnt 2022, boayl beaghee e vaarey.

## Imraaghyn
Mariupol

She ard-valley ayns sheear yiass yn Ookraan eh **Mariupol** (, ny  *Mariiupil* keayrtyn; ;  *Marioúpoli*). Ta'n ard-valley soit er coose hwoaie Vooir Azov ec inver yn awin Kalmius ayns ard Pryazovia. She Mariupol y jeihoo ard-valley smoo 'syn Ookraan as  deiney cummal ayn.

Ta enney mie er yn ard-valley jiu er feie ny cruinney er son y çhennid varbaragh ren forsaghyn Rooshagh er car y ruegys Rooshagh er yn Ookraan ayns 2022. Ren y çhennid Rooshagh scryssey y chooid smoo jeh'n ard-valley as varr ny Rooshee thousaneyn dy leih neuloghtagh.

## Imraaghyn

## Kianglaghyn magh

* 
*
Pobblaght Heayagh yn Ookraan

**Pobblaght Heayagh yn Ookraan** (**PHO**), ny **Pobblaght Ashoonagh yn Ookraan** (**PAO**), she çheer 'syn Oarpey Hiar va er mayrn eddyr 1917 as 1920. Va'n steat fogrit magh lurg Irree Magh Hoshiaght Arree 'sy Roosh liorish y Chied Cho-chadjin. Ayns Mayrnt 1917, ren y Cohionnal Ashoonagh ayns Kyiv reih Ard-Choonseil va jeant seose jeh parteeyn soshiallagh er bunyn cheddin v'ayn 'sy chooid elley jeh Pobblaght y Roosh. Va hene-reiltys y phobblaght currit er enney ec Reiltys Shallidagh y Roosh. Lurg Irree Magh Yerrey Fouyir va seyrsnys y steat voish y Roosh fogrit magh er 22 Jerrey Geuree 1918 liorish y Chiarroo Co-chadjin jeh Ard-Choonseil yn Ookraan.

## Noteyn
Yn Rhine

Ta'n **Rhine** (, , , Walloonish: *Rén*, , Sursilvanish: *Rein*, Sutsilvanish as Surmiranish: *Ragn*, Rumantsch Grischun, Valladerish, as Puterish: *Rain*, ,  goaill stiagh Alsaasish/Germaanish Alemaanagh Injil, Ripuarish, Çhengaghyn Franconagh Injil: *Rhing*, ) coontit myr fer jeh ny h-awinyn smoo 'syn Oarpey. Ta moir yn awin soit ayns cantoon Graubünden 'syn Elveeish ayns shiar yiass ny Sleityn Alpagh Elveeishagh as ta'n awin jannoo seose ny joaraghyn eddyr yn Elveeish as Liechtenstein, eddyr yn Elveeish as yn Austeyr, eddyr yn Elveeish as y Ghermaan as eddyr y Rank as y Ghermaan, as, eisht, t'ee roie my hwoaie trooid Çheer ny Rhiney 'sy Ghermaan as 'sy Çheer Injil roish my vel eh lhiggey stiagh ayns Mooir Hostyn.
Sumy

She ard-valley ayns shiar hwoaie yn Ookraan eh **Sumy** (). She preeu-valley Wheiggey Sumy yn ard-valley. Ta  deiney cummal ayn.

Va'n ard-valley bunnit ec ny Cossackyn ayns ny 1650yn er brooinyn yn awin Psel.

## Imraaghyn

## Kianglaghyn magh

* 
*
Donbas

Ta **Donbas** ny **Donbass** (, ) çheet er ard shenndeeagh, cultooragh as tarmaynagh ayns shiar yiass yn Ookraan. Ta ayrnyn jeh Donbas stiurit ec possanyn scarreydagh atçhimagh myr eiyrtys er y Chaggey Rooshagh-Ookraanagh: Pobblaght Heayagh Donetsk as Pobblaght Heayagh Luhansk. Ta'n fockle *Donbas* ny phortmantey ta jeant ass focklyn Slavagh ta keeallaghey "Awin-tragh Donets", aagherrid jeh'n enmys "Awin-tragh Geayil Donets" ( *Donetskyi vuhilnyi basein*; , *Donetskii ugolnyi bassein*). Ta enmys yn awin-tragh geayil çheet ass Dreeym Donets; t'eh shen kianglt rish yn awin Donets.

## Imraaghyn
Donets

**Seversky Donets** () ny **Siverskyi Donets** (), ny ny s'menkey **Donets**, she awin ayns jiass Vagher yn Oarpey Hiar t'eh. Ta'n voir eck soit çheu hwoaie jeh Belgorod, y Roosh, as t'ee roie shiar yiass trooid yn Ookraan (Queiggaghyn Kharkiv, Donetsk as Queiggey Luhansk) as reesht trooid y Roosh (Queiggey Rostov) raad t'ee çheet ry-cheilley rish yn awin Don, mysh 100 km voish Mooir Azov. She Donets y kiarroo awin s'liurey 'syn Ookraan as y fer smoo 'syn Ookraan Hiar. She bun scanshoil jeh ushtey oor ayns shiar y çheer. T'ee cur yn ennym eck da Awin-tragh Donets t'er enney chammah myr Donbas, ard meaineraght gheayil scanshoil 'syn Ookraan.
Irpin

**Irpin** (), she Balley Feniaghtagh ny h-Ookraan ta soit er Awin Irpin ayns Queiggey Kyiv faggys da Kyiv ayns twoaie yn Ookraan. Ta ayrn jeh Irpin, y balley beg Kotsiubynske, ny chroa çheusthie jeh Kyiv.

## Imraaghyn

## Kianglaghyn magh

*
Balley Feniaghtagh yn Ookraan

**Balley Feniaghtagh yn Ookraan** ( *Misto-heroi Ukrainy*), she enmys onnor t'er bronney son feniaghtys ard-yindyssagh car ruegys Rooshagh er yn Ookraan ayns 2022. V'eh bronnit er shey baljyn cur liorish ny kiare baljyn hooar yn enmys cheddin voish yn Unnaneys Soveidjagh. Va'n enmys bronnit er kiare baljyn elley ny s'anmey.

## Ny Baljyn Feniaghtagh

## Imraaghyn
Taylor Hawkins

**Oliver Taylor Hawkins** (17 Toshiaght Arree 1972 – 25 Mayrnt 2022), she kiaulleyder Americaanagh v'eh va mie er enney myr yn drummeyder 'sy vann craa-chiaullee Foo Fighters. Ren eh recortyssey hoght albym seyrlann marish y vann. Roish my daink eh stiagh 'sy vann ayns 1997, she Taylor va'n drummeyder turryssagh lesh Sass Jordan as lesh Alanis Morissette, myrane lesh y drummeyder 'sy vann prowaltagh eiyrtagh Sylvia. 

Ayns 2004, ren Hawkins cur er bun e heu-halee hene, Taylor Hawkins and the Coattail Riders, raad ren eh bwoalley er ny drummaghyn as goaill arraneyn. Ren eh skeaylley magh tree albym seyrlann eddyr 2006 as 2019 marish y vann shen. Ayns 2021, ren eh kiaddey yn yl-vann NHC marish olteynyn Jane's Addiction, Dave Navarro as Chris Chaney, raad v'eh reesht goaill arraneyn as bwoalley er ny drummaghyn. Hig yn ynrican albym magh ayns 2022. V'eh reiht myr "y Drummeyder Craa-chiaullee Share" ayns 2005 liorish yn earishlioar drummey Ghoaldagh *[[Rhythm (music magazine)|Rhythm]]*.

Er 25 Mayrnt, 2022, v'eh fogrit magh er coontyssyn ym-ysseraght heshoil Foo Fighters dy row eh er ngheddyn baase.

## Imraaghyn
Las Vegas

**Las Vegas** (Spaainish son "Ny Lheeantyn"), ny **Vegas** dy mennick, she yn ard-valley smoo ayns Nevada t'eh myrane lesh preeu-valley Clark County. Ta enney mie er yn ard-valley er son y chiarrooghys, y çhappal, meeghyn poosee, yn eunysseyrys as y theihll oie t'ayn. 

## Imraaghyn

## Kianglaghyn magh

*
Amy Adams

She ben-aghteyr Americaanagh ee **Amy Lou Adams** (ruggit er 20 Luanistyn 1974). Ta enney mie urree son e paartyn drameydagh as aitt as t'ee er ve recortyssit tree keayrt mastey ny ben-aghteyryn keirdey smoo eeckit. T'ee er cosney ymmodee d'aundyryn as enmyssaghtyn, goaill stiagh daa aundyr Golden Globe ayns bishaghey rish enmyssaghtyn son shey aundyryn Academy as shiaght aundyryn BAFTA.

Mastey ny filmyn mooarey eck, t'ad goaill stiagh *[[Drop Dead Gorgeous (fillym)|Drop Dead Gorgeous]]* (1999), *[[Catch Me If You Can]]* (2002), *[[Junebug (fillym)|Junebug]]* (2005), *[[The Master (fillym 2012)|The Master]]*, as *[[Arrival (fillym)|Arrival]]* (2016).
Arrival (fillym)

She fillym drama far-skeealaght heanse Americaanagh eh ***Arrival***. Skeaylt magh 'sy vlein 2016, va'n fillym stiurit ec Denis Villeneuve as aachummit ec Eric Heisserer. Va'n skeeal bunnit er y ghiare-skeeal "Story of Your Life" va scruit ec Ted Chiang ayns 1998. Ta'n fillym goaill stiagh Amy Adams myr Louise Banks, çhengoayllee va listit ec Armee ny Steatyn Unnaneysit son feddyn magh kys eddyr-insh y yannoo rish ny quaane neuhallooinagh t'er çheet dys y Chruinney, roish brishey magh caggey er cooish çhennidyn. Ta paartyn cohassooagh ec Jeremy Renner, Forest Whitaker, Michael Stuhlbarg, as Tzi Ma.

Va gioot toshee yn fillym ec Feailley Fillym y Veneesh er 1 Mean Fouyir 2016, as v'eh skeaylt magh ayns thieyn jalloo ayns ny Steatyn Unnaneysit liorish Paramount Pictures er 11 Sauin 2016. Chossyn y fillym $203 millioon er feie ny cruinney as hooar eh foaynoo mooar as ard-ghoo er son y scannaneaght, y stiureydaght, as, er lheh, er son cloie Adams ayn. Va'n fillym coontit mastey ny filmyn share 'sy vlein 2016.
Forest Whitaker

She aghteyr, gienteyder, stiureyder, as sheerloayreyder Americaanagh eh **Forest Steven Whitaker** (r. 15 Jerrey Souree, 1961). T'eh mie er enney son e phaartyn ayns ny filmyn *[[Platoon (fillym)|Platoon]]* (1986), *[[Good Morning, Vietnam]]* (1987), *[[The Crying Game]]* (1992), *[[The Butler]]* (2013), *[[Arrival (fillym)|Arrival]]*, as *[[Respect (fillym Americaanagh 2021)|Respect]]*. Chossyn eh Aundyr Academy son yn Aghteyr Share kyndagh rish e phaart myr y jaghteyr Oogandagh Idi Amin 'sy fillym drama shenndeeagh Goaldagh *[[The Last King of Scotland (fillym)|The Last King of Scotland]]*.
Aghteyr pornograafagh

She deiney ta goaill ayrn ayns aghtyn keintyssagh neu-lhiggit ayns scannaneyn pornograafagh ad **aghteyryn pornograafagh** ny '''cloiederyn as ben-chloiederyn pornograafagh.

Ta slattyssyn çheeraghyn ennagh coontey ad myr obbreeyn colleeaght er-yn-oyr dy vel ad gymmydey nyn girp myr chooid hraghtee. Ta aghteyryn pornograafagh ennagh jeeraghey er cooillyn er-lheh: homocheintyssagh, bondiaght, keintys thoanney, towlley dooblit, pornograafaght eddyr-chynneeagh, MILF, sheel-vleaystey, pornograafaght hessen-cheintyssagh, as cooillyn elley.

## Kianglaghyn magh

* Aundyryn AVN
* Internet Adult Film Database
* Adult Film Database
* European Girls Adult Film Database
Laurence Fishburne

She aghteyr as gienteyder Americaanagh eh **Laurence John Fishburne III** (ruggit er 30 Jerrey Souree, 1961). T'eh mie er enney son e phaartyn breeoil, niartallagh, eaghtyryssagh as cahnagh ayns ny filmyn echey. T'eh mie er enney son e phaart myr Morpheus ayns ny kied tree fillym jeh'n straih ''The Matrix'' (1999-2003), myr Jason "Furious" Styles 'sy fillym drama liorish John Singleton *[[Boyz n the Hood]]* (1991), myr Tyrone "Mr. Clean" Miller 'sy fillym caggee liorish Francis Ford Coppola *[[Apocalypse Now]]* (1979), as myr "The Bowery King" ayns straih filmyn *[[John Wick]]* (2017–jiu).

T'eh mie er enney son e phaartyn ayns filmyn elley, goaill stiagh *[[The Color Purple (fillym)|The Color Purple]]* (1985), *[[School Daze]]* (1988), *[[King of New York]]* (1990), *[[Deep Cover]]* (1992), *[[Searching for Bobby Fischer]]* (1993), *[[Event Horizon (fillym)|Event Horizon]]* (1997), *[[Mystic River (fillym)|Mystic River]]* (2003), *[[Akeelah and the Bee]]* (2006), *[[Contagion (fillym 2011)|Contagion]]* (2011), *[[Man of Steel (fillym)|Man of Steel]]* (2013), *[[Batman v Superman: Dawn of Justice]]* (2016), as *[[Ant-Man and the Wasp]]* (2018). Er çhellveeish, ren eh cloie Dr. Raymond Langston er drama kimmeeys CBS ** (2008–2011), Sur-Veoir Jack Crawford 'sy straih chreauagh NBC *[[Hannibal (straih hellveeish)|Hannibal]]* (2013–2015), as Earl "Pops" Johnson 'sy sitcom ABC *[[Black-ish]]* (2014–jiu).
Bucha, yn Ookraan

**Bucha** (), she Balley Feniaghtagh as caayr eh ayns Queiggey Kyiv faggys da Kyiv ayns twoaie yn Ookraan.

## Shennaghys
### Traartys Bucha

Er 2 Averil 2022, hoshee coontyssyn naight as feeshanyn çheet magh as ad taishbyney straidyn Bucha as ad coodit liorish kirp gheiney ayns eaddeeyn shivoilagh. Va laueyn kianglt ec fir jeu. Rere ny kied oolaghyn, va ny smoo na 280 corp feddynit 'sy chaayr.

## Baljyn lannoonit
Ta Bucha lannoonit rish:
* , yn Ookraan
* , yn Ookraan
* , y Pholynn
* , y Pholynn

## Imraaghyn

## Kianglaghyn magh

*bucha.com.ua - Giat ard-valjagh neu-oikoil
Chernihiv

**Chernihiv** (), ny goll er enney myr **Chernigov** () dy shenndeeagh, she ard-valley ayns twoaie yn Ookraan t'eh. She preeu-valley Wheiggey Chernihiv t'eh. Ayns 2021, va  sleih cummal ayn.

## Imraaghyn

## Kianglaghyn magh

*
Linda Bhreathnach

**Linda Bhreathnach** (ruggit ayns 1983), she screeudeyr, stiureyder scannane, ben-aghteyr as aa-chraishteyder Yernagh t'ee.

Ass Ros Muc, Conamara ayns sheear Nerin, ren Bhreathnach screeu as stiurey yn giare-scannane *Adulting*.
 
Mastey ny h-aundyryn ren y scannane *Adulting* cosney, chossyn ee yn aundyr son y ghiare-scannane share ec Feailley Scannane Yernagh Lunnin as chossyn ee Aundyr y Rollage Yrjee marish Irish Screen America (York Noa as Los Angeles) son yn obbyr va jeant eck er y scannane cheddin.

Ren ee cloie "Róise de Burca" 'sy chlaare çhellveeish *[[Ros na Rún]]*. As ish cloie yn karacteyr eck, ren ee goaill ayrn 'sy chied phaag lesbeeagh er y çhellveeish ayns Nerin. Va ard-phaart ec Bhreathnach chammah 'sy drama politickagh *The Running Mate* as 'sy drama BBC/TG4, *[[Seacht / Seven]]*.

## Imraaghyn

## Kianglaghyn magh

*
Seána Kerslake

**Seána Kerslake** (ruggit er 21 Jerrey Fouyir 1992), she ben-aghteyr Yernagh t'ee. Ta enney mie urree son cloie Aisling O'Dowd 'sy chlaare drama-aitt RTÉ2 *[[Can't Cope, Won't Cope]]* (2016–2018). Ayns 2017, v'ee enmyssit myr fer jeh shey aghteyr jeig aegey liorish Screen International myr "Rollage Vairagh". Ayns 2020, v'ee rhenkit 'sy 50oo ynnyd ayns rolley ny h-aghteyryn Yernagh share liorish The Irish Times.

## Imraaghyn

## Kianglaghyn magh
*
Father Ted

***Father Ted***, she claare aitt t'eh va crooit ec ny screeudeyryn Yernagh Graham Linehan as Arthur Mathews as er ny ghientyn liorish y cholught gientyn Hat Trick Productions cour Channel 4. V'eh er ny scaalheaney harrish tree straih eddyr 21 Averil 1995 derrey 1 Boaldyn 1998, goaill stiagh un chur magh Nollick er lheh. 'Sy clane, ren ad 25 episodeyn. V'eh scaalheanit er RTÉ Two ayns Nerin, er Nine Network (straih 1) as ABC Television (straihyn 2 as 3) 'syn Australia, as er TV3 'sy Teelynn Noa.

Bunnit er Craggy Island far-skeealagh, ynnyd fadaneagh çheumooie ass coose heear Nerin, ta *Father Ted* cloiet lesh Dermot Morgan myr Father Ted Crilly (yn Ayr Ted Crilly), myrane lesh ny saggyrtyn elley Father Dougal McGuire (Ardal O'Hanlon) as Father Jack Hackett (Frank Kelly). Ceaut 'syn eebyrtys gyn onnoir liorish yn aspick Bishop Leonard Brennan (Jim Norton) son coooishyn eigsoylagh, ta ny saggyrtyn cummal as beaghey lesh y cheilley 'sy thie skeeragh marish nyn men thie Mrs Doyle (Pauline McLynn). Ta'n claare cur shaghrynys er arrishyn aittys cadjin as eh soilshaghey cowraghyn lomarcanys, meechraueeaght, mayrnaghys as pulgeydory y characteyr enmyssagh; ta'n cheeal ghowin shoh er ny ve yllit.

## Imraaghyn
Estelle Harris

**Estelle Harris** (ruggit myr **Estelle Nussbaum**; 4 Averil 1928 – 2 Averil 2022), she aghteyr Americaanagh v'ee. Va enney mie urree son e goo jeesternagh, geayr mooadit. Va enney share urree son e paart myr Estelle Costanza er *[[Seinfeld]]*. Mastey ny paartyn elley eck, t'ad goaill stiagh goo Mrs Potato Head ayns *[[Toy Story (kiartys mean)|Toy Story]]*, Muriel ayns *[[The Suite Life of Zack & Cody]]*, as Mama Gunda ayns *[[Tarzan II]]*.

## Kianglaghyn magh
* 
* 
*
Barroose

Ta **barroose** ny **bus** çheet er sorçh dy charbyd raaidey son arraghey theayagh. T'ad cummit son ny smoo troailtee y ymmyrkey na'n gleashtan ny yn van. Foddee barrooseyn ymmyrkey seose gys 300 troailtee, agh ta'n barroose er lheh gymmyrkey eddyr 30 as 100 troailtee.
Yn Amason

**Yn Amason** (, ) ayns America Yiass, she yn awin smoo 'sy theihll rere lhiggey magh ushtey as t'ee 'sy chied ynnyd marish y Neel myr yn awin s'liurey 'sy theihll.
Lorree

**Lorree**, she sorçh dy charbyd t'eh ta cummit son laadyn ny lught y ymmyrkey ny son obbyr ymmydoil y yannoo. T'ad cur **carr laadee** orroo chammah.
Carbyd

Ta'n fockle **carbyd** çheet er jeshaght ta garraghey deiney ny lught. Ta carbid goaill stiagh waggonyn, daawheeylyn, gleash-charbid (gleash-wheeylyn, gleashtanyn, lorreeyn, barrooseyn), carbid railley (traenyn, tramyn), carbid ushtey (lhongyn, baatyn, carbid fo-honn), carbid aer (etlanyn, etlanyn cassee) as carbid spoar.

## Imraaghyn
Tiger Woods

She golfeyr keirdey Americaanagh eh **Eldrick Tont "Tiger" Woods** (ruggit er 30 Nollick 1975). T'eh 'sy chied ynnyd ayns cosnaghyn y PGA Tour, 'sy nah ynnyd ayns feniaghtyssyn mooarey firryn, as ta ymmodee recortyssyn er gheddyn echey. Ta Woods coontit myr fer jeh ny golfeyryn share rieau, as fer jeh ny roortee share 'sy çhennaghys noa-emshyragh.
Paige Spiranac

**Paige Renee Spiranac** (ruggit er 26 Mayrnt 1993), she ynseyder golf Americaanagh er YouTube lesh ny smoo na 260,000 fo-screeuderyn eck t'ee. Chammah's shen, she persoonid meanyn sheshoil as aa-gholfeyr keirdey t'ee.
Morgan Freeman

**Morgan Freeman** (ruggit er 1 Mean Souree 1937) she aghteyr, stiureyder as insheyder Americaanagh t'eh. Ta enney mooar er son e ghoo dowin er lheh, as t'eh er chloie paartyn eigsoylagh ayns ram filmyn dy chooilley sorçh. Harrish y choorse echey, t'eh er gheddyn ram ard-voyllaghyn, goaill stiagh Aundyr Academy, Aundyr y Screen Actors Guild, as Aundyr Golden Globe.

## Imraaghyn
Taras Shevchenko

She feelee, screeudeyr, ellyneyr, dooinney theayagh as politickagh, beeal-arrisheyr as kynney-graafee Ookraanagh va **Taras Hryhorovych Shevchenko** (; 9 Mayrnt S.A. 25 Toshiaght Arree] 1882 &ndash; 10 Mayrnt S.A. 25 Toshiaght Arree] 1861). T'eh goll er enney chammah myr **Kobzar Taras**, ny **Kobzar** (she bard 'sy chultoor Ookraanagh eh kobzar) T'eh er smooinaghtyn dy nee yn eiraght lettyragh echey bun y lettyraght Ookraanagh noa-emshyragh as, dy lheeadagh, yn Ookraanish ga dy vel ee anchasley rish glare e ghaanyn. Ta enney mie er Shevchenko chammah er son ny h-ard-obbraghyn va jeant echey myr peinteyr as daahder.
## Imraaghyn
Charlie Chaplin

**Y Reejerey Charles Spencer Chaplin Jr.** (16 Averil 1889 – 25 Nollick 1977), she aghteyr aitt, jeantagh scannane, as cummeyder kiaull Sostynagh dirree ard-ghooagh car lhing ny filmyn tostagh. Haink eh dy ve ny yalloo er feie ny cruinney trooid e phersoonid scaa, the Tramp ("y Riblas"), as t'eh coontit myr fer jeh ny figyryn smoo scanshoil 'sy scannaneaght. Ren y coorse echey goaill harrish ny smoo na 75 bleeaney, voish yn aegid echey 'sy lhing Victorianagh dys blein roish e vaaish ayns 1977 as ren eh goaill stiagh ard-voylley as arganys.
Marlene Dietrich

**Marie Magdalene** "**Marlene**" **Dietrich** (27 Nollick 1901 – 6 Boaldyn 1992) she aghteyr as arraneyder Americaanagh va ruggit 'sy Ghermaan v'ee. Ren y coorse eck goaill harrish ny 1910yn derrey ny 1980yn.

Ayns Berleen ayns ny 1920yn, ren Dietrich cloie er yn ardan as ayns filmyn tostagh. Ren e cloie myr Lola-Lola ayns fillym Josef von Sternberg, *[[The Blue Angel]]* (1930), geddyn ard-voylley eddyr-ashoonagh as conaant marish Paramount Pictures. Ren Dietrich goaill ayrn ayns ram filmyn Hollywood goaill stiagh shey paart jallooagh v'er stiurey liorish Sternberg — *[[Morocco (fillym)|Morocco]]* (1930) (yn un enmyssaght Aundyr Academy), *[[Dishonored (fillym)|Dishonored]]* (1931), *[[Shanghai Express (fillym)|Shanghai Express]]* as *[[Blonde Venus]]* (y daa jeu ayns 1932), *[[The Scarlet Empress]]* (1934) as *[[The Devil Is a Woman (fillym 1935)|The Devil Is a Woman]]* (1935) — myrane lesh *[[Desire (fillym 1936)|Desire]]* (1936) as *[[Destry Rides Again]]* (1939). Ren ee traghtey er bun e persoonid drualtagh as e shilley "andooghyssagh" as haink urree dy ve fer jeh ny ben-aghteyryn s'berçhee 'sy lhing shen. Car y Nah Chaggey Dowanagh she eunysseyr ard-ghooagh ayns ny Steatyn Unnaneysit v'ee. Ga dy ren ee cloie paartyn ard-ghooagh ayns filmyn lurg y chaggey, goaill stiagh filmyn Alfred Hitchcock *[[Stage Fright (fillym 1950)|Stage Fright]]* (1950), Billy Wilder *[[Witness for the Prosecution (fillym 1957)|Witness for the Prosecution]]* (1957), Orson Welles *[[Touch of Evil]]* (1958) as Stanley Kramer *[[Judgment at Nuremberg]]* (1961), ren Dietrich ceau yn chooid smoo jeh'n traa eck ayns ny 1950yn derrey ny 1970yn turryssaghey yn dowan myr cloieder paalan buillvollee.

## Imraaghyn
Marilyn Monroe

**Marilyn Monroe** (ruggit myr **Norma Jeane Mortenson**; 1 Mean Souree 1926 &nbsp; 4 Luanistyn 1962) she ben-aghteyr, craishteyder as arraneyder Americaanagh v'ee. V'ee mie er enney son cloie karaghteyryn bwoyagh fynney as haink urree dy ve fer jeh ny cowraghyn keintyssagh smoo ennoil car ny 1950yn as ny 1960yn leah as v'ee coontit myr cowrey jeh caghlaa mooar keintyssagh y lhing shen. Ren ny filmyn eck tayrn stiagh $200&nbsp;millioon (corrym rish $2,000 millioon ayns 2020) roish my dooar ee baase ayns 1962. Foddey lurg e baaish, ta Monroe foast coontit myr jalloo mooar y phop-chultoor. Ayns 1999, ren Undinys ny Filmyn Americaanagh oardaghey Monroe 'sy çheyoo ynnyd er rolley ny shen-skeealee woirrin share voish Lhing Airhey Hollywood.

## Imraaghyn
Sarah Bernhardt

**Sarah Bernhardt** (ruggit myr **Henriette-Rosine Bernard**; 22 ny 23 Jerrey Fouyir 1844 – 26 Mayrnt 1923), she aghteyr ardan Frangagh v'ee ren cloie ayns kuse vie jeh ny cloiaghyn Frangagh smoo ennoil car y 19oo eash yeianagh as y 20oo eash leah, goaill stiagh *[[La Dame Aux Camelias]]* liorish Alexandre Dumas ''fils''; *[[Ruy Blas]]* liorish Victor Hugo, *[[Fédora]]* as *[[La Tosca]]* liorish Victorien Sardou, as *[[L'Aiglon]]* liorish Edmond Rostand. Ren ee cloie paartyn firryn, goaill stiagh Hamlet liorish Shakespeare. Ren Rostand eamaghey ee myr "ben-rein y çhassoo as ben-phrinse y chowrey", as ren Hugo Hugo moylley yn "goo airhey" v'eck. Ren ee jannoo shiartanse dy hurryssyn theateragh er feie ny cruinney as v'ee fer jeh ny kied aghteyryn ren recortyssyn sheean as cloie ayns jallooyn roie.

Chammah's shen, t'ee kianglt rish speeideilys yn ellyneyr Alphonse Mucha er-yn-oyr dy ren ee cooney lesh soilsheydys yn obbyr echey. Dirree er Mucha ve ny ellyneyr feer ennymoil 'sy lhing shoh rere yn aght Art Nouveau v'echey.
Samantha Barks

**Samantha Jane Barks** (ruggit er 2 Jerrey Fouyir 1990), she ben-aghteyr as arraneyder Manninagh as Goaldagh t'ee t'er ny chloie er yn ardan as er y scaailan chammah's er y çhellveeish. Haink enney mie j'ee erreish j'ee goaill y trass ynnyd 'sy straih hellveeish schleie *[[I'd Do Anything (straih hellveeish BBC)|I'd Do Anything]]* liorish y BBC 'sy vlein 2008. Ayns 2012, chloie ee marish Jonathan Bailey 'sy straih *[[Groove High]]* liorish y Disney Channel, as ren ee goaill toshiaght myr aghteyr scannane myr Éponine 'sy lhieggan scannane jeh'n chloie kiaullee *[[Les Misérables (cloie kiaullee)|Les Misérables]]*.

## Imraaghyn

## Kianglaghyn magh
Amy Jackson

**Amy Louise Jackson** (ruggit er 31 Jerrey Geuree 1992), she ben-aghteyr as craishteyder Manninagh as Goaldagh ta mie er enney son yn obbyr eck ayns scannaneyn Injinagh. Ta'n chooid smoo jeh ny scannaneyn shen 'sy Tamilish, 'sy Hindish, as 'sy Teloogooish. She aa-chraishteyder jeh Miss Teen World t'ee as t'ee er ghoaill paartyn ayns ny smoo na queig scannane jeig. Ren ee e chied obbyr ayns ny Steatyn Unnaneysit ayns 2017 myr Imra Ardeen/Saturn Girl ayns *[[Supergirl (straih hellveeish)|Supergirl]]*, liorish DC Comics er ny ghientyn ec Warner Brothers. Ta ny paartyn mooarey eck goaill stiagh Amy Wilkinson ayns *[[Madrasapattinam]]* (2010), Sarah 'sy scannane jantys *[[Singh Is Bliing]]* (2015), as Nila 'sy scannane Injinagh smoo deyr, ''2.0'' (2018).

## Kianglaghyn magh

* Ynnyd-eggey oikoil
*
Charli D'Amelio

She persoonid meanyn sheshoil as daunseyr Americaanagh ee **Charli D'Amelio** (ruggit er 1 Boaldyn 2004). She daunseyr cohirreydagh v'ee feie 10 bleeaney roish my doshee ee 'sy choorse meanyn sheshoil eck ayns 2019, tra hoshee ee postal stoo er y chlaare rheynn-feeshanyn TikTok. Er TikTok, v'ee postal feeshanyn daunse dys arraneyn beoynagh. T'ee er gheddyn lught eiyrtyssagh feer vooar as haink urree dy ve ny crootagh smoo eiyrtyssagh er y chlaare shen.
Brigitte Bardot

**Brigitte Anne-Marie Bardot** (ruggit er 28 Mean Fouyir 1934), enmyssit dy mennick marish e aagherridyn **B.B.**, she sheerloayreyder er son cairyn beiyn as aa-aghteyr, aa-araneyder as aa-chraishteyder Frangagh t'ee. Ta enney mooar urree son cloie karaghteyryn keintys-heyrit marish aghtyn beaghey hedonagh as she ish va fer jeh ny cowraghyn keintyssagh share ennymoil car ny 1950yn as ny 1960yn. Ga dy ren ee faagail yn çhynskyl eunysseyrys ayns 1973, t'ee foast coontit myr jalloo cultooragh mooar.

## Imraaghyn
Danny Glover

**Danny Lebern Glover** (ruggit er 22 Jerrey Souree, 1946), she aghteyr, stiureyder fillym as sheerloayreyder politickagh Americaanagh t'eh. Ta enney mooar er son e phaart myr Roger Murtaugh 'sy straih fillym *[[Lethal Weapon (kiartys mean)|Lethal Weapon]]*. Va paartyn toshee echey ayns shiartanse dy filmyn elley, goaill stiagh *[[The Color Purple (fillym)|The Color Purple]]*, *[[To Sleep with Anger]]*, *[[Predator 2]]*, *[[Angels in the Outfield (fillym 1994)|Angels in the Outfield]]*, as *[[Operation Dumbo Drop]]*. Va lhiass-phaartyn ec Glover chammah ayns *[[Silverado (fillym)|Silverado]]*, *[[Witness (fillym 1985)|Witness]]*, *[[A Rage in Harlem]]*, *[[Dreamgirls (fillym)|Dreamgirls]]*, *[[Shooter (fillym 2007)|Shooter]]*, *[[Death at a Funeral (fillym 2010)|Death at a Funeral]]*, *[[Beyond the Lights]]*, *[[Sorry to Bother You]]*, *[[The Last Black Man in San Francisco]]*, *[[The Dead Don't Die (fillym 2019)|The Dead Don't Die]]*, *[[Lonesome Dove]]* as **. She cooidjeyder bio er son ram cooishyn politickagh eigsoylagh eh.
Kendall Jenner

She craishteyder as persoonid meanyn Americaanagh ee **Kendall Nicole Jenner** (ruggit er 3 Sauin 1995). She 'neen Kris Jenner as Caitlyn Jenner t'ee. Haink urree dy ve ard-ghooagh 'sy chlaare çhellveeish rieughid *[[Keeping Up with the Kardashians]]*. Hoshee Jenner craishtey tra v'ee 14 bleeaney d'eash. Erreish jee ve gobbraghey ayns troddanyn soilsheydys prental hraghtee as seshoonyn fotograafagh, dirree ee ve ny smoo rahoil ayns 2014 as 2015 as ee shooyl ny roievollee car ny shiaghtinyn fassan ayns York Noa, Milaan as Paarys. T'ee er ve fakinit ayns troddanyn, artyn reagheydagh, as seshoonyn coodagh da *[[LOVE (earishlioar)|LOVE]]* as lhiegganyn eigsoylagh eddyr-ashoonagh jeh'n earishlioar *[[Vogue (earishlioar)|Vogue]]*.
Jim Carrey

**James Eugene Carrey** (ruggit er 17 Jerrey Geuree 1962) she aghteyr as fer aitt Canadagh as Americaanagh t'eh. T'eh mie er enney son e chloiaghyn ommidagh breeoil. Hooar Carrey e chied enney ayns 1990 erreish da paart aafilltagh y gheddyn 'sy straih hellveeish aittys sketçh Americaanagh *[[In Living Color]]* (1990–1994). Vrish eh magh myr rollage ayns ny jallooyn roie marish *[[Ace Ventura: Pet Detective]]*, *[[The Mask (scannane 1994)|The Mask]]* as *[[Dumb and Dumber]]* (dagh fer jeu ayns 1994). Beggan ny yei, hie *[[Ace Ventura: When Nature Calls]]*, *[[Batman Forever]]* (y daa 'er jeu ayns 1995) as *[[Liar Liar]]* (1997) magh er nyn skeaylley.

Ayns ny 2000yn, hooar eh enney s'odjey myr yn Grinch ayns *[[How the Grinch Stole Christmas (scannane 2000)|How the Grinch Stole Christmas]]* as ayns y scannane aitt *[[Me, Myself & Irene]]* (y daa 'er jeu ayns 2000), myrane lesh *[[Bruce Almighty]]* (2003), *[[Lemony Snicket's A Series of Unfortunate Events]]* (2004), *[[Fun with Dick and Jane (scannane 2005)|Fun with Dick and Jane]]* (2005), *[[Yes Man (scannane)|Yes Man]]*, *[[Horton Hears a Who! (scannane)|Horton Hears a Who!]]* (y daa 'er jeu ayns 2008), as *[[A Christmas Carol (scannane 2009)|A Christmas Carol]]* (2009). Ayns ny 2010yn, va paartyn ec Carrey ayns ny scannaneyn *[[Mr. Popper's Penguins (scannane)|Mr. Popper's Penguins]]* (2011), *[[The Incredible Burt Wonderstone]]*, *[[Kick-Ass 2 (scannane)|Kick-Ass 2]]* (y daa 'er jey ayns 2013), as *[[Dumb and Dumber To]]* (2014). Ayns 2020, ren eh cloie Dr. Robotnik ayns *[[Sonic the Hedgehog (scannane)|Sonic the Hedgehog]]* as e scannane eiyrtyssagh ayns 2022 as Joe Biden ayns shey episode jeh *[[Saturday Night Live]]* ayns beeal reihys eaghtyraneagh ny Steatyn Unnaneysit, 2020.

## Imraaghyn

## Kianglaghyn magh

*
Zoe Saldaña

**Zoe Yadira Saldaña Perego** (ruggit myr **Saldaña Nazario** er 19 Mean Souree 1978), she aghteyr Americaanagh t'ee. Erreish jee cloie marish y possan theater Faces, ren ee cloie ayns daa episode jeh'n chlaare çhellveeish *[[Law & Order]]* ayns 1999. Hoshee e coorse fillymagh blein ny yei marish y fillym *[[Center Stage (fillym 2000)|Center Stage]]* (2000) as ee cloie daunseyr ballay.

Ren Saldaña obbraghey ayns filmyn far-skeealagh sheanse, goaill toshiaght ayns 2009 lesh e chied huarystal ayns straih tuarystalyn myr Nyota Uhura 'sy straih fillym ''Star Trek'' as e chied huarystal myr Neytiri 'sy straih fillym ''Avatar''. T'ee cloie Gamora ayns Tuinney Scannaneaght Marvel, goaill toshiaght lesh *[[Guardians of the Galaxy (fillym)|Guardians of the Galaxy]]* (2014). Ta Saldaña er ve cloie ayns tree ass y wheig fillym smoo berçhagh er çheu çheet-stiagh oc (*[[Avatar (fillym 2009)|Avatar]]*, **', as **'), red nagh ren aghteyr elley erbee. Ny filmyn v'ee paartagh ayndaue, ren ad tayrn stiagh ny smoo US$11,000,000,000 er feie ny cruinney.

## Imraaghyn

## Kianglaghyn magh

*
Chris O'Dowd

She aghteyr as fer aitt Yernagh eh **Christopher O'Dowd** (ruggit er 9 Jerrey Fouyir 1979). Hooar eh enney lheeadagh myr Roy Trenneman, fer jeh ny h-ard-characteyryn 'sy chlaare aitt *[[The IT Crowd]]* lesh Channel 4 v'er ny skeaylley magh feie kiare straih eddyr 2006 as 2010. T'eh er n'yannoo coorse rahoil 'sy scannaneaght chammah trooid e huarystalyn ayns *[[Gulliver's Travels (scannane 2010)|Gulliver's Travels]]* (2010), *[[Bridesmaids (scannane 2011)|Bridesmaids]]*, ** (2013), *[[Cuban Fury]]* (2014), *[[Miss Peregrine's Home for Peculiar Children (scannane)|Miss Peregrine's Home for Peculiar Children]]* (2016), *[[The Cloverfield Paradox]]* (2018), as *[[The Starling]]*. Chroo eh, as va paart mooar echey, 'sy straih hellveeish *[[Moon Boy]]* lesh Sky 1, v'er ny skeaylley magh eddyr 2012 as 2015. Er bun y straih shen, gooar eh enmyssaghtyn 'sy chloie, 'sy screeudeyrys as 'sy stiureydys ec Aundyryn Scannane as Çhellveeish Yernagh.

Voish y vlein 2017, t'eh er chloie Miles Daly 'sy straih aitt *[[Get Shorty (straih hellveeish)|Get Shorty]]* lesh Epix. Va paart aafilltagh 'sy straih drama aitt *[[Girls (TV series)|Girls]]*. Ren e chloie 'sy straih hellveeish aitt Ghoaldagh *[[State of the Union (straih hellveeish 2019)|State of the Union]]* cosney Aundyr Primetime Emmy dasyn. Ren y chied chloie Broadway echey ayns aachummey jeh *[[Of Mice and Men]]* (2014) cur enmyssaght Aundyr Tony da. Ayns 2020, v'eh scruit sheese 'sy 39oo ynnyd er rolley ny h-aghteyryn scannane Yernagh share liorish *[[The Irish Times]]*.

## Imraaghyn

## Kianglaghyn magh
Rolley ny h-olteynyn ayns Halley Foaynoo AVN

Ta Halley Foaynoo ''AVN'' (*Adult Video News*) cur ammys dauesyn er son yn obbyr oc 'sy çhynskyl pornograafagh voish y vlein 1995. Ta ny h-olteynyn t'er lhiggey stiagh 'sy halley foaynoo er n'yanoo "cohoyrtyssyn mooarey 'sy çhynskyl pornograafagh" as dy vel "10 bleeaney er y chooid sloo oc 'sy çhynskyl" roish my vel ad smooinit son yndughtaghey.

Ta shiartanse dy vanglaneyn ayn ayns Halley Foaynoo *AVN*
*Olteynyn - aghteyryn as stiureyderyn fo'n *AVN* bunneydagh
*Banglane Kiannoortagh - dauseyn ta coontit myr deiney ogheragh as ta gobbraghey 'sy chooylrey ayns oikyn corpraidagh, ayns creckyn, ayns margeeys ny ayns ynsagh
*Banglane ny Bunneyderyn - dauesyn ren croo ny colughtyn toshee
*Banglane ny Gientynyn Taitnyssagh - dauesyn ta croo, rheynn ny creck gaihaghyn keintys
*Banglane ny Bunneyderyn Eddyr-voggylagh - dauesyn ren croo y rheynnag er-linney

## Olteynyn
Enmyn as bleeantyn lhiggey stiagh ny h-olteynyn.

## Halley Foaynoo AVN – Banglane Kiannoortagh

## Halley Foaynoo AVN – Banglane ny Bunneyderyn

## Halley Foaynoo AVN – Banglane ny Gientynyn Taitnyssagh

## Halley Foaynoo AVN – Banglane ny Bunneyderyn Eddyr-voggylagh

## Imraaghyn

## Kianglaghyn mooie
* AVN.com (ynnyd-eggey oikoil)
* Aundyryn Adult Video News ec yn Internet Movie Database
Stephanie Hirst

She çhebbeyder radio as çhellveeish Sostynagh ee **Stephanie Hirst**. T'ee er çhebbal *[[Hit40UK]]* as y claare anjeealagh laaoil *[[Hirsty's Daily Dose]]* er Capital Yorkshire.